منور ظریف

مشہور اداکار **منور ظریف** جب بھي پردہ اسکرین پرنمودار ہوتے فلم بين ان کي اداکاری ديکھ کر لوٹ پوٹ ہوجاتے۔
اس کی ہر نئی آنے والی فلم میں لوگوں کے لیے قہقہوں کا وافر مقدار میں سامان ہوتا تھا۔ اس کے پرستار اس کے ہر فقرے، ڈائلاگ اور ہر ادا پر داد کے ڈونگرے برساتے تھے۔ پرستاروں نے اسے شہنشاہ ظرافت کا خطاب دیا۔ اس کی فلمیں دیکھ کر لوگ وقتی طور پر اپنے غم بھلا کر مسکرا لیتے تھے۔ مسکراہٹیں اور قہقہے بانٹنے والے اس شخص کانام محمد منور تھا۔ جو فلمی دنیا میں داخل ہونے کے بعد منور ظریف ہو گیا۔ منور ظریف نے جب فلمی دنیا میں قدم رکھا تو اس وقت مزاحیہ اداکاروں میں، نرالا، سلطان کھوسٹ، ایم اسماعیل، زلفی، خلیفہ نذیر اور دلجیت مرزا جیسے کامیڈین فلمی صنعت پر چھائے ہوئے تھے۔ ان مزاحیہ اداکاروں کے ہوتے ہوئے منور ظریف نے اپنی منفرد مزاحیہ اداکاری سے اپنی جگہ بنائی۔ سولہ سالہ فلمی کیرئیرمیں تین سوسے زائد اردواور پنجابی فلموں میں اپنی اداکاری کے جوہر دکھائے۔

## ابتدائی و خاندانی حالات
منور ظریف 25 دسمبر 1940ء کو گوجرانوالا کے ایک کمھار خاندان میں پیدا ہوئے۔ منور ظریف چار بھائی تھے ان کا نمبر دوسرا تھا۔ ان سے بڑے بھائی ظریف قیام پاکستان کے بعد کی فلموں میں ظریف کے نام سے اداکاری شروع کی۔ منور ظریف سے چھوٹے دو بھائی مجید ظریف اور رشید ظریف نے بھی فلموں میں کام کیا۔

منور ظریف کے والد ایک سرکاری آفیسر تھے۔ اپنے بھائی ظریف کی بھری جوانی میں وفات کے بعد محمد منور نے فلمی دنیا میں قدم رکھا اور منور ظریف کا فلمی نام اختیار کیا۔ اُن کی شادی تحصیل کامونکی میں رشتہ داروں کے ہاں خاندانی رضامندی سے ہوئی۔

## دور عروج
انھوں نے اپنے فلمی کیریئر کا آغاز 1961ءمیں فلم " دندیاں" سے کیا۔ اس کے بعد منور ظریف فلموں میں چھوٹے موٹے کردار کرتا رہا جن میں زیادہ تر اپنے بڑے بھائی اداکار ظریف کی ہی نقالی کرتا تھا۔ ان کودھکا اسٹارٹ پنجابی فلم ” ہتھ جوڑی ‘‘ سے ملا۔ 1964ميں ريليز ہونے والي فلم ہتھ جوڑی نے انہيں صف اول کے اداکاروں کی فہرست ميں لاکھڑا کيا۔ وہ منور ظریف نے اداکار رنگیلا کے ساتھ جوڑی بنائی جو برصغیر پاک و ہند کی کامیاب ترین مزاحیہ جوڑیوں میں سے ایک سمجھی جاتی تھی۔
پندرہ برسوں میں اس نے 300 سو سے زائد فلموں میں کام کیا۔ گویا اس کی ہر سال 20 سے 25 فلمیں ریلیز ہوتی تھیں

ان کی مشہور فلموں میں بنارسی ٹھگ، جیرا بلیڈ، موج میلہ، شوکن میلے دی، دامن اورچنگاری، چکر باز، ہمراہی، بدتمیز، نوکر ووہٹی دا اوردیگر شامل ہیں۔

## فلمیں

## شہنشاہ ظرافت
منور ظریف ایک پاکستانی کامیڈین اور فلمی اداکار تھے۔ وہ ایک ورسٹائل اداکار اور مزاح نگار تھے جو 1970ء کی دہائی کے پاکستانی سنیما میں اپنے کام کے لیے مشہور تھے۔ ظریف کا شمار جنوبی ایشیا کے مشہور مزاح نگاروں میں ہوتا ہے۔ ان کے مداحوں نے ان کا نام ’شہنشاہِ ظرافت‘ رکھا۔ انھوں نے اپنے فلمی کیرئیر کا آغاز 1961ء میں پنجابی فلم ڈانڈیاں سے کیا اور 1964ء میں فلم ہتھ جوری سے کامیابی حاصل کی۔ مزاحیہ اداکار کی حیثیت سے فلمی کیرئیر کے بعد وہ فلمی ہیرو بن گئے، فلم پردے میں رہنے دو میں بطور سائیڈ ہیرو۔ پھر اسی سال بنارسی ٹھگ اور جیرا بلیڈ میں ٹائٹل رول اور ہیرو۔ انھیں بہارو پھول برساؤ، زینت اور عشق دیوانہ میں ان کی شاندار کارکردگی پر نگار ایوارڈ سے نوازا گیا۔ وہ 1961-76 تک صرف 16 سالوں میں 280 سے زیادہ فلموں میں نظر آئے۔ وہ اپنی برجستگی ڈائیلاگ ڈیلیوری کے لیے بھی مشہور تھے۔ اکثر، وہ اتنا بہتر بناتے کہ ان کے ساتھی اداکاروں کو ان کے ساتھ رہنے میں دشواری ہوتی۔
وہ 50 کی دہائی کے عظیم کامیڈین ظریف (محمد صدیق) کے چھوٹے بھائی تھے۔ ان کے بیٹے فیصل منور ظریف کو 90 کی دہائی میں پتر منور ظریف دا (1993) اور پتر جیری بلیڈ دا کے ساتھ دو فلموں میں بطور ہیرو متعارف کرایا گیا، لیکن وہ ناکام رہے۔ دیگر اداکار منیر ظریف، رشید ظریف اور مجید ظریف ان کے بھائی تھے۔
مجموعی طور پر وہ تقریبن 287 فلموں میں نظر آئے جن میں سے 66 اردو، 220 پنجابی فلمیں ہیں۔
ان کی چند کامیاب فلمیں یہ ہیں: دانڈیاں، اونچے محل، موج میلہ، نیلم، چاچا خامخواہ ڈاچی، جمیلہ، ولایت پاس، عورت کا پیار، واہ بھائی واہ، ہتھ جوڑی، تماشا، یہ جہاں والے، شوکن، ایک سی چور، پلپلی۔ صاحب، من موجی، جیدار، ملنگی، چغل خور، ہمراہی، بھائی جان، زمیندار، بھریا میلہ، سورما، لاڈو، بانکی نار، کھیڈاں دے دن چار، مادر وطن، آینہ، ابا جی، جگری یار، یار مار، یاراں نال بہاراں، چاچا جی، منگیتر، اکبرا، زندہ لاش، دل دیوانہ، دشمن، شعلہ اور شبنم، جانی دشمن، بے رحم، دوست دشمن، مرزا جٹ، نیلی بار، میدان، پنڈ دی کڑی، سنگدل، چن مکھناں، شہنشاہ جہانگیر، دو مٹیاراں، جگ بیتی، کُڑ مائی، بدلہ، دوسری شادی، میرا بابل، ایک سی ماں، دل دیا درد لیا، مہندی، سسی پنوں، عاشق، باو جی، جوانی مستانی، کنجوس، بیٹی بیٹا، موج بہار، چن چودھویں دا، سجن پیارا، تاج محل، سی آئی ڈی، اوکھا جٹ، نکی ہندیاں دا پیار، تم ہی ہو محبوب میرے، پنچھی تے پردیسی، سو دن چور دا، درد، غیرت مند، دیا اور طوفان، حیدر خان، ناجو، دلدار، لاچی، عشق نہ پچھے ذات، جند جان، مکھڑا چن ورگا، تیرے عشق نچایا، پتھر تے لیک، دھی رانی، گبرو پت پنجاب دے، کونج وچھڑ گئی، جنٹر مین، دلہ حیدری، ڈھول سپاہی کوچوان، وچھوڑا، انوارہ، محلے دار، گڈو، سجنا دور دیاں، بھائی چارہ، یار تے پیار، آنسو بن گئے موتی، لارا لپا، دل دیاں لگیاں، چن سجنا، انسان اور آدمی، سوہنا مکھڑا تے اکھ مستانی، گل بکاولی، ہیر رانجھا، بہادر کسان، رب دی شان، ہم لوگ، سیاں، رنگیلا، رنگو جٹ، ات خدا دا ویر، بھولے شاہ، قادرہ، چھڑدا سورج، دنیا مطلب دی، ٹِکا ماتھے دا، شیر پتر، سچا سودا، صحرہ، اصغرہ، دنیا پیسے دی، راجا رانی، حد بندی، پیار دے پلھیکے، خاموش نگاہیں، اچا نہ پیار دا، آسو بلا، مالی، اچی حویلی، وحشی، جٹ دا قول، مستانہ ماہی، عشق بنا کی جینا، دل اور دنیا، خون دا رشتہ، سوہنا پتر، جیو جٹا، پہلوان جی ان لندن، جاپانی گڈی، دو پتر اناراں دے، ایک ڈولی دو کہار، خان چاچا، ایک پیار تے دو پرچھاواں۔، میری غیرت تیری عزت، اتھرو ایک مٹیار دے نے، زیلدار، بدلے گی دنیا ساتھی، ڈھول جوانیاں، میری محبت تیرے حوالے، سوہنا جانی، سوہنی پھل پیار دے، میلے سجناں دے، سر دا سائیں، جاگدے رہنا، سجن دشمن، سجن بے پروا، بہارو پھول برساؤ، دولت تے غیرت، مورچہ، ظلم دا بدلہ، سجن ملدے کدی کدی، پتر پنج دریاواں دا، سلطان، دو رنگیلے، جنگو، اتفاق، قاسو، خون دا دریا، ضدی، آن، جیب کترا، جوانی دی ہوا، شیرو، ایک دھی پنجاب دی، سر ااچا سرداراں دا، پردے میں رہنے دو، چار خون دے پیاسے، نشان، جتھے وگدی آئے راوی، خدا تے ماں، شادو، ہے ایمان، ماں تے قانون، پنڈ دلیراں دا، آج دا ماہیوال، بالا گجر، وچھڑیا ساتھی، بنارسی ٹھگ، دامن اور چنگاری، خوشیا، رنگیلا اور منور ظریف، بہادرا، جھلی، جیرا بلیڈ، مسٹر 420، شہنشاہ، بڈھا شیر، نگری داتا دی، زن زر تے زمین، بھولا سجن، بات پہنچی تیری جوانی تک، طوتا چشم، شیر تے دلیر، صبح کا تارا، بندے دا پتر منجھی کتھے ڈاھواں، رنگی، نمک حرام، نوکر وہٹی دا، سچا جھوٹا، ایماندار، مستانی محبوبہ، نیلام، جوان میرے دیس دا، جرم تے نفرت، جواب دو، مس ہپی، ننھا فرشتہ، سستا خون مہنگا پانی، بھول، لمبے ہتھ قانون دے، چکر باز، ہسدے آو ہسدے جاو، نادر خان، ہیرا پھمن، ماجھا ساجھا، نہ چھڑا سکو گے دامن، میرا نا پاٹے خان، پیار کا موسم، سندھ باد، اے پگ میرے ویر دی، آج دی گل، دھن جگرا ماں دا، ریشماں جوان ہو گئی، زینت، شریف بدمعاش، ایسار، گڈی، بابل ڈاکو، اناڑی، شرارت، رجو، شیدا پستول، خونی، سجن کملا، شوکن میلے دی، نوکر، خوفناک، عیاش، حکم دا غلام، ماں صدقے، داغ جانو کپتی، انجام، واردات، مان جوانی دا، چترا تے شیرا، گاما بی اے، ٹھگاں دے ٹھگ، کِل کل میرا ناں، پتر تے قانون، ڈنکا، بے گناہ، نیا سورج، محبت مر نہیں سکتی، میرا نام راجو، لہو دے رشتے اور سجرہ پیار۔۔

## وفات
29 اپریل 1976ء کو دل کا دورہ پڑنے سے محض 36 سال کی عمر میں انتقال کر گئے۔

## تاثرات
منور ظریف پر زیادہ تر مسعود رانا کے گائے گانے فلمائے گئے۔ ایک مزاحہ اداکار ہوتے ہوئے بھی منور ظریف نے گانوں کو خوبصورت انداز میں پکچرائز کرایا۔ سڈول جسم ہونے کی وجہ سے وہ اچھا ڈانس کرلیتے تھے۔ خاص کر مزاحہ سونگ کو فلماتے ہوئے اپنی منفرد اور مزاحیہ اداکاری سے ایک خوبصورت مزاح پیدا کردیتے تھے جو تماش بین کو ہنسانے کے لیے بہت ہوتا تھا۔
عمدہ کردار نگاری کے ساتھ ساتھ منور ظريف کا گیٹ اپ بھی منفرد ہوتا خاص طور پر خواتين کا گیٹ اپ کرنے میں ان کا کوئی ثانی نہيں تھا .

## مزید پڑھیے
منور ظریف کی یاد میں

## بیرونی روابط
منور ظریف : Pakistan Film Magzine
منور ظریف : Pakistan Film Magzine

## حوالہ جات

زمرہ:بیسویں صدی کے پاکستانی مرد اداکار
زمرہ:بیسویں صدی کے مزاحیہ اداکار
زمرہ:پاکستانی مرد فلمی اداکار
زمرہ:پاکستانی مزاح کار
زمرہ:پنجابی شخصیات
زمرہ:گوجرانوالہ کی شخصیات
زمرہ:لاہور کے مرد اداکار
زمرہ:لاہوری شخصیات
زمرہ:نگار اعزاز جیتنے والی شخصیات
زمرہ:1940ء کی پیدائشیں
زمرہ:1976ء کی وفیات